als_Latn dik_Latn sag_Latn
new tonoodls?
noodls is the first global aggregator of official information in real-time!
Get your exclusive access to the largest online source for press releases, corporate news, and company announcements.
16/03/2015 | Press release
distributed by noodls on 17/03/2015 12:57
Fjala e Ministrit të Energjisë dhe Industrisë Z. Damian Gjiknuri në mbledhjen e Komisionit Parlamentar për Veprimtarinë Prodhuese ku u diskutua Projektligji "Për një shtesë në ligjin nr.48/2014, "Për pagesat e vonuara në detyrimet kontraktore e tregtare""
I nderuar kryetar,
Të nderuar deputetë,
Ministria jonë është iniciatorë e këtij projektligji, i cili rregullon një gamë shumë të gjerë marrëdhëniesh që lidhen jo vetëm me sektorin energjetik dhe ky është motivi pse e ka shtyrë qeverinë të propozojë këtë projektligj me një procedurë të përshpejtuar. Pavarësisht masave të mira të marra nga qeveria shqiptare dhe rezultatet e arritura në lidhje me shtimin e arkëtimeve dhe me uljen e borxhit që ka sektori energjetik, prapë mund të themi se është në një gjendje që do të kërkojë disa vite masa shumë të rrepta. Do të kërkojë një disiplinë shumë të rreptë përsa i përket reformave. Do të thotë që shoqëritë publike, këtu e kam fjalën për tre shoqëri publike, pra KESH-in, Operatorin e Sistemit të Transmetimit dhe OSHEE-në, janë në një gjendje delikate nga ana financiare dhe do të vazhdojnë të jenë të tilla edhe për disa vjet.
Kjo ka qenë edhe pjesë e programit të qeverisë për ristrukturimin dhe për rimëkëmbjen financiare të sektorit energjetik, ku sëbashku me Bankën Botërore por edhe përmes një marrëveshje me FMN-në, kemi vendosur një program të disiplinuar masash. Masa këto në mënyrë që deri në vitin 2018, dhe ky është synimi i qeverisë shqiptare, sektori energjetik të mbajë vetveten, do të thotë që të mos jetë më barrë për Buxhetin e Shtetit.
Qëllimi i këtij projektligji ka qenë përjashtimi nga fusha e zbatimit të këtij ligji të shërbimeve të kryera për shoqëritë energjetike në këtë rast, pra shërbimet që ato kryejnë me njëra-tjetrën, njëkohësisht edhe shërbimiqë lidhet me furnizimin e energjisë elektrike. Do të thotë që operatorë të ndryshëm privatë të mos mund të përdorin instrumentet përmbarimorë në mënyrë direkte, pra faturat, duke i ekzekutuar në kurriz të shoqërive, në kurriz të financave të shoqërive, për shkak se edhe për disa kohë, sektori do të vazhdojë të ketë edhe vonesa. Njëkohësisht, Buxheti i Shtetit nëpërmjet garancive financiare do të angazhohet për shlyerjen e një pjese të këtyre detyrimeve.
Ju e dini që tashmë ka një detyrim të akumuluar, i cili ka ardhur duke u zbritur ndaj prodhuesve privatë të energjisë. Është detyrim diku tek rreth 30 milion dollarë, sepse një pjesë të tyre ne e likuiduam. Përmirësimi financiar i korporatës për shkak të pagesave më të shumta që po bën Operatori i Shpërndarjes ka bërë të mundur likuidimin e një pjese të këtij borxhi. Qeveria do të detyrohet, në këtë rast Korporata Elektroenergjetike, të marrë kredi për të shlyer pjesën e mbetur. Çfarë ka ndodhur? Fenomeni që ka ndodhur dhe që është bërë rëndom problematik është përfshirja e përmbaruesve privatë, të cilët marrin edhe ata një përqindje në kurriz të borxheve dhe të parave publike sepse në këtë rast janë borxhe publike, për ekzekutimin e këtyre detyrimeve. Po ju them një shembull, vetëm për vitin e kaluar janë paguar 276.8 milion lekë të reja, pra mbi 2 milion dollarë në favor të shoqërive përmbarimore private, para të cilat janë të garantuara me garanci qeveritare, apo Korporata Elektroenergjitike i ka marrë për të shlyer detyrimet e tyre.
Pikërisht, për shkak të ristrukturimit të të gjithë tarifave të energjisë për prodhuesit privatë, këtë vit nuk do të akumulojmë më detyrime. Një lajm i mirë është që po të shikoni dhe po të pyesni prodhuesit privatë, nga janari e tutje të gjitha faturat janë likuiduar në kohë. Ky qe qëllimi, që faturat e prodhuesve privatë të mbulohen nga tarifat aktuale dhe nga 'cash flow' që gjeneron koorporata në mënyrë që të mos krijohen më detyrime. Për pjesën e mbetur kemi të bëjmë me borxhet e akumuluara nga mosreflektimi i kostove në tarifa. Jemi duke negociuar dhe nëpërmjet koorporatës do të ristrukturojmë një kredi në mënyrë që ti shlyejmë këto detyrime.
Pyetja që mund të ngrihet është se ky ligj a shkon në përputhje me direktivën apo jo? Ka një direktivë evropiane, e pra këtu bëhet fjalë për një masë të përkohshme dhe kjo do të jetë e theksoj një masë e përkohshme, e lidhur deri në rimëkëmbjen e sektorit energjetik. Kjo sipas një plani që tashmë e kemi të miratuar edhe në qeveri, edhe marrëveshjeve që kemi me FMN-në, Bankën Botërore si edhe me të gjitha institucionet e tjera financiare. Një plan që shtrihet deri në vitin 2018 por njëkohësisht vet direktiva lë mundësi ku bën përjashtim për rastin e ristrukturimit të kredive. Pra, një nga përjashtimet dhe rregullimet që ka direktiva thotë se "shtetet anëtare mund të përjashtojnë nga fusha e zbatimit të kësaj direktive, borxhet që janë subjekt i procedurave të falimentimit, si dhe procedime që kanë si synim ristrukturimin e borxhit".
Në këtë rast, jemi përpara një procesi të ristrukturimit të borxhit mes të gjitha shoqërive, pra KESH, OST, OSHEE si dhe prodhuesve privatë të energjisë elektrike. Bëhet fjalë vetëm për këtë gamë shërbimesh dhe furnizimesh të ofruara, të cilat ne duam që për periudhën e ristrukturimit të jenë të përjashtuara. Kjo në përputhje me frymën e direktivës dhe pa cënuar të gjithë ato marrëdhënie juridiko-civile që ekzistojnë dhe që janë në fuqi për gjithë gamën tjetër të transaksioneve apo të shërbimeve apo shitblerjes së mallrave të ndryshme ndërmjet kompanive private dhe operatorëve të sistemit të energjisë elektrike.
Synimi i këtij projektligji ky do të jetë, imunizimi përkohësisht deri sa të mbarojë ristrukturimi i gjithë sektorit të energjisë elektrike, përfshirë edhe borxhet e akumuluara mes shoqërive, ku po fus tek aktorët edhe prodhuesit privatë të energjisë. E gjitha kjo si një masë e përkohshme të cilën qeveria po e sheh me shumë seriozitet, pavarësisht nga përmirësimet financiare të ndodhura muajt e fundit dhe çka tanimë konsiderohet fakt.
Kemi më shumë 'cash flow' të gjeneruar në Operatorin e Shpërndarjes, që do të thotë më shumë pagesa për Korporatën Elektroenergjetike dhe më shumë garanci edhe për investitorët në fushën e prodhimit të energjisë, për ti marrë pagesat e tyre në kohë siç ka ndodhur këtë vit. Megjithatë, prapë situata është delikate, është një borxh mbi 1.1 miliard, po të shikoni borxhin është ulur diçka tani për shkak të masave dhe mbledhjes së borxheve të vjetra, por është një gropë e madhe financiare. Një gropë e cila do të dojë vite te mbushet dhe do të dojë masa shumë të forta që sektori të vijë në një situatë që të jetë i qëndrueshëm dhe të mbajë vetveten.
Me pak fjalë, ky është propozimi z.Shalsi. Janë edhe dispozitat përkatëse, ku bëhet fjalë tek neni 2 i ligjit, ku do të shtohet një pikë që ka të bëjë me përjashtimin dhe po e theksoj synimi është për një masë të përkohshme dhe jo permanente.
Ndërhyrje e Ministrit pas pyetjeve të deputetëve në Komision:
Unë e theksova edhe në prezantimin tim, është një masë e përkohshme dhe ja lë në diskrecion komisionit parlamentar që të vendosë. Në qoftë se do të më pyesni mua kur do të ishte një afat i pranueshëm, do të thoja janari i vitit 2018 ose 31 dhjetori i vitit 2017. Kohë kur ne mendojmë se sektori do ta ketë kapërcyer fazën e krizës, do të jetë në një situatë shumë më të shëndoshë financiare dhe mbi të gjitha do të gjenerojë mjaftueshëm para për të mbajtur vetveten dhe për të likuiduar të gjithë detyrimet e aktorëve të sektorit energjetik.
Si përfaqësues i qeverisë, unë e jap konsensusin për ta konsideruar edhe në ligj si një përjashtim i cili do t'i shtrijë efektet deri përshembull 31 dhjetori i vitit 2017. Kjo përsa i përket çështjes së parë.
Pyetjet për energjinë janë të shumta, shqetësimet janë të shumta dhe do të duhej një seancë e gjatë që ti përgjigjesha çdo lloj interesi që kanë me të drejtë jo vetëm deputetët, por edhe qytetarët. Mua vet si Ministër më vijnë shumë mesazhe dhe shqetësime e kjo është krejt normale. Pikërisht, edhe këto masa që shërbejnë dhe shkojnë në funksion të rimëkëmbjes financiare të sektorit energjetik, detyrimisht do të përkthehen në një siguri furnizimi më të mirë. Vetëm duke u rimëkëmbur financiarisht sistemi do të kemi mjetet e nevojshme për të pasur kapacitete teknike, për t'iu përgjigjur me një shërbim më të mirë qytetarëve. Është si ajo dilema e pulës apo e vezës. Kjo është një dilemë e zgjidhur; po nuk pate një gjendje të shëndoshë ekonomike të kompanisë, asgjë tjetër nuk do të ishte e mundur. Realisht, të gjitha masat financiare përkthehen në investime konkrete, do të thotë përmirësim të shërbimit të furnizimit,
Projekti i Bankës Botërore dhe mbështetje të tjera financiare që po gjejmë, por me kusht të një disipline të fortë, shkojnë në funksion të investimeve për përmirësimin e shërbimit të furnizimit me energji elektrike. E kam thënë disa herë, por e them përsëri, sistemi energjetik shqiptar ka nevojë për qindra e qindra milion dollarë investime. Është një sistem shumë i vjetër, me humbje të mëdha teknike, një sistem i viteve '70. Përveç në disa segmente që janë investuar gjatë këtyre 20 viteve, pjesa tjetër e shërbimit, sidomos në zona të thella është në gjendje arkaike. Do të donte investime të mëdha të cilat nuk mund të vinin përnjëherë. Synimi jonë ka qenë që të përmirësojmë shërbimin në zonat urbane dhe ku ka koncentrim dhe përqendrim më të madh të popullsisë, ka popullsi më të dendur. Kjo edhe për arsye sepse është më efektive hedhja e parasë aty janë edhe humbjet më të mëdha, aty janë edhe fenomenet që dimë për vjedhjet e abuzimet. Kështu që edhe programin që kemi synojmë që deri në 2018, të paktën 50% e konsumatorëve të jenë të prekur nga investimet e reja.
Dua ta përfundoj, kur të bëjmë atë seancën për ligjin e energjisë, patjetër që unë do të jem i gatshëm që ti përgjigjem edhe një sërë pyetjesh që kanë të bëjnë me sektorin. Meqë u ngrit pyetja a është ulur borxhi që ishte më shumë se 1.1 miliard dollarë. Ka filluar ulja e tij, është ulur me mbi 150 milion dollarë për shkak të efektivitetit në grumbullim, në përmirësim të pagesave dhe shumë elementë të tjerë. Kuptohet, synimi është edhe ristrukturimi i borxheve mes shoqërive dhe pikërisht ky projektligj ndihmon edhe në këtë drejtim.
Ndërkohë ne po i shlyejmë në kohë detyrimet e HEC-eve private për këtë vit dhe mjafton të interesoheni për këtë fakt dhe do të dalë e vërtetë që faturat e janarit, shkurtit po paguhen me çmimin e ri, të ristrukturuar dhe të përfshirë tashmë në tarifë, jo më me atë variantin hile, jep çmime të larta këtu, po se kush do ti paguajë nuk i del njeri për zot.
Këtë projektligj e kemi të domosdoshme që të miratohet edhe për vetë faktin që duam ti shpëtojmë ca para që i shkojnë disa ndërmjetësve, disa përmbaruesve privatë, të cilët sa herë që shteti garanton financiarisht korporatën e cila merr kredi, vërsulen nëpër ato llogaritë e korporatës dhe marrin para, para që normalisht duhet ë shkonin për përmirësimin e sektorit dhe jo për të pasuruar disa individë.
Eduard Shalsi : Borxhet ndaj HEC-eve, do merrni masa për tu shlyer, ku mendohet të shlyhen?
Ministri Gjiknuri: Besoj brenda 6 mujorit të këtij viti, ne duam ta mbyllim edhe atë kapitull.
eng_Latn eng_Latn eng_Latn eng_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn